РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 47

от заседание на комисия ”Управление на собствеността”
към Пленума на Висшия съдебен съвет, проведено на 20.09.2017 г.

Днес, 20.09.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Юлиана Колева
 Розалин Трендафилов
                                                                                      Димитър Узунов                                                                                       
                                                                                       
	ОТСЪСТВАТ: Светла Петкова и Милка Итова.

           От администрацията на ВСС присъстват: инж. Дениза Павлова – главен експерт в дирекция „Управление на собствеността на съдебната власт” и и.д. началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Искане на главния прокурор на Република България за промяна в стопанисването на недвижими имоти на територията на гр. София, ползвани от Софийска районна прокуратура и Бюрото по защита към главния прокурор.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1. Отменя решение по т.2 на протокол № 46 от 13.09.2017г. на комисията, с което се възлага стопанисването на недвижим имот, намиращ се в гр. София, ул. „Майор Георги Векилски” № 4, местност ГГЦ-Зона В-17, на административния ръководител на Военно-окръжна прокуратура – София, във връзка с писмо на Главния прокурор на Република България.
Предлага на Пленума на Висшия съдебен съвет да вземе следното решение:
1. ИЗМЕНЯ И ДОПЪЛВА решението си по т. 50.1.1. от Протокол № 40/03.11.2016 г. в раздел „І. София-град и област София”, с което се възлага стопанисването на предоставените за управление на Пленума на Висшия съдебен съвет, недвижими имоти – публична/частна държавна собственост в Апелативен район – София, по следния начин:
2. СЪЗДАВА се нова т. 15а: „На Главния прокурор на Република България, стопанисването на недвижим имот, намиращ се в гр. София, ул. „Майор Георги Векилски” № 4, местност ГГЦ-Зона В-17”.
3. ОТНЕМА предоставеното с решение по т.50 (т.I.17) по протокол № 40/03.11.2016г. от Пленума на Висшия съдебен съвет стопанисване на административния ръководител на Районна прокуратура - София на следните имоти:
- гр. София, р-н „Лозенец“, м-ст „Лозенец – II част“, кв.108, ъгъла на ул. „Крум Попов“ № 57 и ул. „Развигор“ № 1, а именно: 23 броя кабинети на III етаж от административна сграда;
- гр. София, ул. „Г. С. Раковски“ № 185,
поради отпаднала необходимост.
4. ПРЕДОСТАВЯ за ползване имотите по т.3 от настоящото решение на Софийска градска прокуратура.
5. ВЪЗЛАГА на административния ръководител на Софийска градска прокуратура стопанисването на следните имоти:
- гр. София, р-н „Лозенец“, м-ст „Лозенец – II част“, кв.108, ъгъла на ул. „Крум Попов“ № 57 и ул. „Развигор“ № 1, а именно: 23 броя кабинети на III етаж от административна сграда;
- гр. София, ул. „Г. С. Раковски“ № 185,
6. УПЪЛНОМОЩАВА Представляващия ВСС да подпише писмено предизвестие до Университета по архитектура, строителство и геодезия /УАСГ/, бул. „Хр. Смирненски“ № 1, гр. София за прекратяване на договор за наем рег. № 93-00-108/21.03.2012 г., изменен с анекс № 3 от 11.02.2016 г.
7. ВНАСЯ предложението в следващото заседание на Пленума на Висшия съдебен съвет, за приемане на решение.

2. ОТНОСНО: Възлагане на услуга с предмет „Избор на Консултант за извършване на оценка на съответствието на инвестиционните проекти, упражняване на строителен надзор и инвеститорски контрол на строежи, във връзка с изпълнение на Инвестиционната програма на Висшия съдебен съвет, по три обособени позиции”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
1.	ОДОБРЯВА възлагането на обществена поръчка с предмет „Избор на Консултант за извършване на оценка на съответствието на инвестиционните проекти, упражняване на строителен надзор и инвеститорски контрол на строежи, във връзка с изпълнение на Инвестиционната програма на Висшия съдебен съвет, по три обособени позиции” на стойност 145 000 лв. с включено ДДС, чрез публично състезание по реда на чл. 18, ал. 1, т. 12 от Закона за обществените поръчки.
2.	УПЪЛНОМОЩАВА представляващия Висшия съдебен съвет да организира и проведе обществена поръчка с предмета по т. 1, както и да сключи договор с определения изпълнител или да прекрати процедурата.
3.	ВНАСЯ предложението в следващо редовно заседание на Пленума на Висшия съдебен съвет.

3. ОТНОСНО: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт” относно възлагане на обществена поръчка за извършване на услуга с предмет: „Изработване и актуализация на заснемане и инвестиционен проект за обект „Извършване на строителни работи – пети етап по преустройство на ІV етаж на Съдебна палата, бул. „Витоша” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
		1. ОДОБРЯВА възлагането на услуга с предмет „Изработване и актуализация на заснемане и инвестиционен проект за обект „Извършване на строителни работи - пети етап по преустройство на IV етаж на Съдебна палата, бул.“Витоша“ № 2“ на стойност 36 400 лв. без ДДС, чрез покана до определени лица по реда на чл.20, ал.3, т.2, във връзка с чл. 191, ал.1, т.2 от Закона за обществените поръчки.
2. УПЪЛНОМОЩАВА представляващия Висшия съдебен съвет да сключи договор с „ЕКСА Арт“ ЕООД, в качеството му на автор на  проекта, по който са извършвани ремонтните дейности на обекта.
3. Внася предложението в следващо редовно заседание на Пленума на Висшия съдебен съвет.

4. ОТНОСНО: Писмо от председателя на ВКС с информация относно извършено охранително обследване на сградата на Съдебна палата – гр. София, бул. „Витоша” № 2, и предстоящо изготвяне на план за преодоляване на пропуските в охраната на сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА ЗА СВЕДЕНИЕ писмото от председателя на Върховния касационен съд с информация относно извършено охранително обследване на сградата на Съдебна палата – гр. София, бул. „Витоша” № 2, и предстоящо изготвяне на план за преодоляване на пропуските в охраната на сградата.

5. ОТНОСНО: Писмо от председателя на Административен съд гр. Русе с изясняване на причините за забавяне на реакцията при установяване на появилите се дефекти в климатичната система на съда, съгласно Решение по т. 5.3. от Протокол № 40/27.07.2017 г. на КУС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	5.1. Извършването на разход за текущ авариен ремонт на климатична инсталация в сградата на Административен съд гр. Русе е неотложно необходимо. Стойността на разхода е определена на 5 301 лв. с ДДС, съгласно най-ниската оферта.
	5.2. ИЗПРАЩА решението по т. 5 от настоящия протокол на Комисия „Бюджет и финанси”, за корекция на бюджета на Административен съд гр. Русе.

6. ОТНОСНО: Искане от окръжния прокурор на Окръжна прокуратура гр. Хасково за отпускане на средства за основен ремонт – изграждане на пожароизвестителна инсталация в сградата на ОД на МВР – Хасково, в която се помещава прокуратурата, на стойност 5 513,16 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОТЛАГА вземането на решение по искането на окръжния прокурор на Окръжна прокуратура гр. Хасково за отпускане на средства за основен ремонт – изграждане на пожароизвестителна инсталация в сградата на ОД на МВР – Хасково, в която се помещава прокуратурата, до получаване на становище от Администрацията на Главния прокурор.

7. ОТНОСНО: Искане от председателя на Районен съд гр. Девня за отпускане на средства за ремонт на електроинсталация и ВиК и тоалетни, на обща стойност 40 168,37 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	7.1. Извършването на разход за неотложен текущ ремонт на електроинсталация в Районен съд гр. Девня е целесъобразно. Стойността на разхода е определена на 27 970 лв. с ДДС, съгласно количествено-стойностна сметка към изготвения проект.
	7.2. ИЗПРАЩА решението по т. 7 от настоящия протокол на Комисия „Бюджет и финанси”, за корекция на бюджета на Районен съд гр. Девня.

8. ОТНОСНО: Искане от председателя на Районен съд гр. Етрополе за отпускане на средства за подмяна на начин на отопление на сградата на стойност 59 988,68 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	8.1. Извършването на разход за ремонт – подмяна на начин на отопление в Районен съд гр. Етрополе на стойност 60 000 лв. е нецелесъобразно.
	Мотиви: Поради проявена безстопанственост отоплителните котли в сградата са подменени с нови през 2015 г. Бракуването на нови котли с цел преминаване на централна климатизация е нецелесъобразно.

9. ОТНОСНО: Искане от председателя на Районен съд гр. Казанлък за отпускане на средства за текущ ремонт на сервизни помещения /тоалетни/ в Съдебна палата гр. Казанлък.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	9.1. Извършването на разход за текущ ремонт на 5 /пет/ броя тоалетни в съдебна палата гр. Казанлък е целесъобразен и необходим. Стойността му е определена на 15 340,00 лв. с включено ДДС, съгласно най-ниската получена оферта.
	9.2. ИЗПРАЩА решението по т. 9 от настоящия протокол на Комисия „Бюджет и финанси”, за съгласуване на корекцията на бюджета на Районен съд гр. Казанлък.

10. ОТНОСНО: Писмо от председателя на Районен съд гр. Панагюрище със заявка за текущ ремонт в сградата на съда на стойност 47 440 лв. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за сведение писмото от председателя на Районен съд гр. Панагюрище със заявка за текущ ремонт в сградата на съда на стойност 47 440 лв. Заявката ще бъде взета под внимание през 2018 година.

Допълнителни точки, включени за разглеждане
в заседание на Комисия „Управление на собствеността”

11. ОТНОСНО: Писмо рег. № ВСС-7474/05.06.2017г. от Административния ръководител на Окръжен съд гр. Добрич, относно необходимостта от извършването на основен ремонт на санитарни възли в Съдебна палата – гр.Добрич, ул.“Д-р Константин Стоилов“ № 7.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

     11.1. Извършването на разход от Окръжен съд Добрич в размер на 85 892 лв. с ДДС за извършването на основен ремонт на санитарни възли в Съдебна палата – гр.Добрич е необходим и целесъобразен. При наличие на финансов ресурс през 2017 г., основният ремонт ще бъде предвиден в инвестиционната програма на съдебната власт.

12. ОТНОСНО: Доклад от Надежда Петрова – старши експерт-икономист в дирекция «Управление на собствеността на съдебната власт» относно писмо рег. № ВСС-11759/30.08.2017г. от г-н Емил Йорданов Рибнишки – управител на „СОД-2004” ЕООД, гр. Петрич, за проявен инвеститорски интерес да придобие държавен имот с идентификатор 56126.603.7778 по КККР на гр. Петрич в собственост или да го ползва под наем.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

     12.1. ОДОБРЯВА проект на писмо до управителя на „СОД-2004” ЕООД, гр. Петрич, което да бъде подписано от председателя на Комисия „Управление на собствеността”.

13. ОТНОСНО: Доклад от Надя Горгорова – младши експерт в дирекция «Управление на собствеността на съдебната власт» относно подписване на анекс към договор рег.№7417/30.09.2015 г.,№144, том XXV, дв.вх.№7388 от 30.09.2015 г. за учредяване право на ползване на Висш съдебен съвет за нуждите на Районна прокуратура – Сливен, върху недвижим имот – частна общинска собственост, с административен адрес: гр. Сливен, ул.“Димитър Пехливанов-Добрович“ №7, ет.1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА НА Пленума на Висшия съдебен съвет да вземе следното решение: 
1.	УПЪЛНОМОЩАВА представляващия Висшия съдебен съвет, да подпише анекс към договор рег.№7417/30.09.2015г.,№144, том XXV, дв.вх.№7388 от 30.09.2015 г. за учредяване право на ползване на Висш съдебен съвет върху недвижим имот – частна общинска собственост, с административен адрес: гр. Сливен, ул.“Димитър Пехливанов-Добрович“ №7, ет.1,за нуждите на Районна прокуратура – Сливен.
2.	ВНАСЯ предложението в следващо редовно заседание на Пленума на Висшия съдебен съвет, за приемане на решение.

14. ОТНОСНО: Доклад от Надя Горгорова – младши експерт в дирекция «Управление на собствеността на съдебната власт» относно подписване на договор за учредяване безвъзмездно право на управление върху недвижим имот – частна общинска собственост, с административен адрес: гр. Генерал Тошево, ул. „Васил Априлов“ № 8 на Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА НА Пленума на Висшия съдебен съвет да вземе следното решение: 
1.	УПЪЛНОМОЩАВА представляващия Висшия съдебен съвет, да сключи договор с Община Генерал Тошево за учредяване безвъзмездно управление върху недвижим имот – частна общинска собственост, с административен адрес: гр. Генерал Тошево, ул. „Васил Априлов“ № 8, за нуждите на Районна прокуратура – Генерал Тошево и ТСлО.
2.	ВНАСЯ предложението в следващо редовно заседание на Пленума на Висшия съдебен съвет, за приемане на решение.

15. ОТНОСНО: Отчет за дейността на Комисия «Управление на собствеността» за периода 2016 – 2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ВЪЗЛАГА на дирекция „Управление на собствеността” да внесе в следващото заседание отчета за дейността на Комисия „Управление на собствеността” за периода 2016 – 2017 г., за обсъждане и приемане.

                                                  ПРЕДСЕДАТЕЛ 
			      	       НА КОМИСИЯТА: /П/

								МИХАИЛ КОЖАРЕВ